b'\n_START_ARTICLE_\nSavin\xc5\xa1kova ulica, Novo mesto\n_START_PARAGRAPH_\nSavin\xc5\xa1kova ulica je ena od ulic v Novem mestu. Ulica poteka jugovzhodno od zaklju\xc4\x8dka ulice Mala Cikava in Podbev\xc5\xa1kove ulice. Trenutno Savin\xc5\xa1kova ulica ne obsega \xc5\xa1e nobene hi\xc5\xa1ne \xc5\xa1tevilke, poimenovana pa je po kiparju Jakobu Savin\xc5\xa1ku. Prvo ulico, poimenovano po tem kiparju je Novo mesto dobilo \xc5\xbee leta 1993, takrat pa je potekala desno od \xc5\xa0entjernejske ceste. Z Odlokom o spremembah in dopolnitvah Odloka o ulicah v Novem mestu, ki je bil sprejet 15. julija 2010 na 31. seji Ob\xc4\x8dinskega sveta Mestne ob\xc4\x8dine Novo mesto (Uradni list, \xc5\xa1t. 62/10), pa je bil njen potek spremenjen.'